31 263 
rent negativt, Vi have paavist, at Kontrasten ved denne Metode har en meget væsenlig 
Indflydelse, og at den ikke paa nogen Maade lader sig eliminere af Forsøgsresultaterne, 
hvoraf følger, at disse ikke med Sikkerhed kunne give Oplysninger om den Weberske Lovs 
Gyldighed. Der bliver da tilbage kun den ene Udvej, som vi allerede have berørt, ved 
selve Forsøgsanordningen at udelukke Kontrasten, idet ogsaa den variable Skive ses mod 
en Baggrund, der stadig har den samme Lysning som den selv. Og tillige maa de tre 
Skiver da have en saadan Afstand fra hinanden, at en Kontrast mellem dem selv indbyrdes 
er udelukket. Hvorvidt man ad denne Vej kan naa Maalet, eller om man ikke ogsaa her 
støder paa uforudsete Vanskeligheder, det kan kun en senere Undersøgelse vise. 
